armvectores/hy_wikipedia_2023 huggingface dataset:
Ռուստամ Մուստաֆաև

Ռուստամ Մամեդ օղլի Մուստաֆաև (ադրբ.՝ Rüstəm Mamməd oğlu Mustafayev, փետրվարի 12 (25), 1910, Բաքու, Ռուսական կայսրություն - հուլիսի 19, 1940(1940-07-19), Բաքու, Ադրբեջանական ԽՍՀ, ԽՍՀՄ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի թատերական-դեկորատիվ արվեստի հիմնադիրներից մեկը։


== Կենսագրություն ==
Ռուստամ Մուստաֆաևը ծնվել է 1910 թվականի փետրվարի 25-ին Բաքվում։ Միջնակարգ կրթությունն ստացել է Բաքվում։ Ռուստամ Մուստաֆաևը 1926 թվականին ավարտել է Բաքվի բարձրագույն արվեստի դպրոցը։ Հետո նա գնաց Մոսկվա։ 1928 թվականին Մոսկվայից վերադարձել է Բաքու։ Մի քանի տարի աշխատել է Բաքվի ազատ թատրոնում։ Որոշ ժամանակ նա զբաղվել է բեմանկարչությամբ։ Այդ թատրոնում ձևավորել է շատ բան բեմադրություններ։
1936 թվականին հրավիրվել է աշխատելու Ադրբեջանի օպերայի և բալետի թատրոնում։ Այդ թատրոնում ձևավորել է «Շախ Իսմայիլ», «Լեյլի և Մեջնուն», «Աշուղ Գարիբ», «Քորոկլի» և այլ բեմադրություններ։
Այդ ժամանակ Մոսկվայում անցկացվեցին տարբեր ցուցահանդեսներ։ Ռուստամ Մուստաֆաևը ձևավորել է «Ադրբեջանը» բաժինը։ Նրա վերջին աշխատանքներից մեկը 1940 թվականին Նիզամիի թանգարանն էր։ Նա այս թանգարանի գեղարվեստական ձևավորման հեղինակներից մեկն էր։
Ռուստամ Մուստաֆաևը մահացել է 1940 թվականի հուլիսի 19-ին։ Նրա մահից երեք տարի անց Ադրբեջանի պետական արվեստի թանգարանը անվանվել է նկարչի անունով։


== Աղբյուրներ ==
Миклашевская Н. Рустам Мустафаев. — Баку, 1959.


== Ծանոթագրություններ ==
Կրակ (մուլտֆիլմ)

«Կրակ» (ռուս.՝ «Огонь»), խորհրդային նկարված ճանաչողական մուլտիպլիկացիոն ֆիլմ, որն ստեղծել են Վալենտինա և Զինաիդա Բրումբերգները, իսկ սցենարիստը Յուրի Օլեշան է, որի մահից հետո ամբողջությամբ վերամշակել է այրին՝ Օլգա Սուոկը և Միխայիլ Վոլպինը։


== Հեղինակներ ==


== Սյուժե ==
Դպրոցական Սերգեյ Սերգեևը ամառային արձակուրդներին պետք է կարդար պրոֆեսոր Չայկինի «Կենդանի կրակ» գիրք։ Բայց դրա փոխարեն նա չարություն է անում և խաղում լուցկու հատիկների հետ՝ դրանք հրթիռների պես խաղացնելով։ Այս խաղը գրեթե հրդեհ է առաջացնում։
Նրան հետևում են Ժամացույցը և Մուկը։ Խստապահ ժամացույցը մանկավարժական նպատակներով Սերգեյին ուղարկում են հեռավոր անցյալ՝ քարանձավային մարդկանց մոտ։ Նա այնտեղ սովորում է հարգել և պահպանել կրակը, որից կախված է մեր կյանքը։


== Աղբյուր ==
Սերգեյ Կիպկով, Հարցազրույց Լանա Ազարխի հետ «Լրագիր» 25.07.2004


== Ծանոթագրություններ ==
Իրինովկա (գյուղ, Վսևոլոժսկի շրջան)

Անվան այլ կիրառումների համար տե՛ս՝ ԻրինովկաԻրինովկա (ռուս.՝ Ириновка), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 465 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոստովոյ (Ուստ-Դոնեցկի շրջան)

Մոստովոյ (ռուս.՝ Мостовой), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Վերխնեկուդրյուչենսկի գյուղական համայնքի կազմի մեջ։
Աննա Սֆորցա

Աննա Մարիա Սֆորցա (անգլ.՝ Anna Maria Sforza, հուլիսի 21, 1476, Միլան, Միլանի դքսություն - դեկտեմբերի 2, 1497, Ֆեռարա, Duchy of Ferrara), Ֆերարայի ապագա դուքս Ալֆոնսո I դ՛Էստեի առաջին կին, Ֆերարայի ժառանգական արքայադուստր։ Միլանի դուքս Գալեացո Մարիա Սֆորցայի ու վերջինիս երկրորդ կնոջ՝ Բոնա Սավոյացու երկրորդ օրինական դուստրն էր։


== Կյանք ==
Ծնվել է Միլանում ու հանդիսացել Միլանի դուքս Գալեացո Մարիա Սֆորցայի ու վերջինիս երկրորդ կնոջ՝ Բոնա Սավոյացու երկրորդ դուստրն ու վերջին օրինական երեխան։ Աննայի հայրական կողմի տատիկ-պապիկն են եղել Ֆրանչեսկո I Սֆորցան ու Բիանկա Մարիա Վիսկոնտին, որի պատվին էլ երեխան անվանակոչվել է։ Ունեցել է երկու ավագ եղբայր՝ Ջան Գալեացո Սֆորցան ու Տորտոնայի մարքիզ Հերմես Մարիա Սֆորցան, ինչպես նաև մեկ քույր՝ Բիանկա Մարիա Սֆորցան, որը սուրբ հռոմեական կայսր Մաքսիմիլիան I-ի երկրորդ կինն էր։
Երբ Աննան հինգ ամսական է եղել, 1476 թվականի դեկտեմբերի 26-ին՝ Ստեփանոս Նախավկայի հիշատակի օրը, նրա հայրիկին սպանել են Միլանի սուրբ Ստեփանոսի եկեղեցու ներսում․ միլանյան արքունիքի երեք բարձրաստիճան պաշտոնյաներ դանակահարել են նրան։
1477 թվականին պաշտոնապես նշանվել է Ֆերարայի դուքս Էրկոլե  I դ՛Էստեի ժառանգորդ Ալֆոնսո I դ՛Էստեի հետ։ Արքայազն Ալֆոնսոյի հետ նրա հարսանիքը տեղի է ունեցել տասնչորս տարի անց՝ 1491 թվականի հունվարի 12-ին խնջույքների, ընդունելությունների և թատերական ներկայացումների ֆոնի վրա։ Սակայն ամուսնությունը երջանիկ չի եղել․ շիկահեր և կանացիությունից զուրկ Աննան՝ ամբողջ ժամանակ տղամարդու պես հագնված, հրաժարվել է կատարել ամուսնական պարտականությունները, նախընտրել այլ կանանց ընկերակցությունն ու ամեն գիշերն անցկացրել մի սևամորթ ստրուկի հետ։
Ամուսնությունից միայն վեց տարի անց Աննան վերջապես հղիացել է, սակայն մահացել ծննդաբերության ժամանակ։ Որոշ աղբյուրներ նշել են, որ նրա որդին մահացել է մկրտությունից անմիջապես հետո, այլք հաղորդել, որ նա ապրել է ու անունն Ալեսանդրո է եղել․ վախճանվել է 17 տարեկանում 1514 թվականին։ Աննային հուղարկավորել են Սան Վիտո վանքում, որի բարերարներից է եղել։ Ամուսինն ի վիճակի չի եղել մասնակցել հուղարկավորությանը, քանի որ այդ ժամանակ նրա դեմքն այլանդակված էր սիֆիլիսի պատճառով։
Աննայի մահը վերջ է դրել Սֆորցա և Էստե տոհմերի միջև կապին։ 1502 թվականին Ալֆոնսոն կրկին ամուսնացել է․ նրա երկրորդ կինը Լուկրեցիա Բորջիան էր։


== Ծանոթագրություններ ==


== Արտաքին հղումներ ==
A number of portraits.
Դատմելիք (լեռ)

Դատմելիք, լեռ Հայաստանի Սյունիքի մարզում, Սյունիքի բարձրավանդակում, Վաղատուր գետի ձախափնյակում, Վաղատուր գյուղից 0,5 կմ հյուսիս-արևմուտք։ Բարձրություն 1834 մ։


== Ավանդույթ ==
Գոյություն ունի անվան ծագման երկու ավանդույթ

Խնածախ գյուղի իշխան Մելիք-Հայկազը շատ չարասիրտ ու խստաբարո մարդ է եղել։ Նա հանցավոր գյուղացիներին դրել է կողովի մեջ, փակել բերանը և գլորել է մոտակա բարձր լեռան գագաթից։ Գլորվող գյուղացիների «Դատ-մելիք, վա՜յ Մելիք» բացականչությունից լեռը ստացել է Դատ-Մելիք անունը։
Զանգեզուրում մի մելիք է լինում։ Օր ու արև չի տալիս գյուղացիներին։ Մի պատրվակ է փնտրում, որ դատ ու դատաստան տեսնի նրանց հետ։ Դատն էլ անում է մի սարի գլխի, տեղն ու տեղն էլ պատժում։ Մեղավորին գցում են քթոցի մեջ, սարի գլխից գլորում ցած։ Մի օր, երբ մելիքն էլի նստում է դատի, գյուղացիները կանչում են. «Դա՜դ ենք մելիք, դա՜դ, դա՜դ» ու հարձակվում են մելիքի ու նրա մարդկանց վրա։ Որին սպանում են, որին էլ քշում սարերից դենը, կորցնում։ Եվ ազատվում են մելիքից։ Սարի անունն էլ մարդ կա՝ Դատ մելիք է ասում, այսինքն՝ որ մելիքն այնտեղ է դատ ու դատաստան է արել, մարդ էլ կա՝ Դադ մելիք է ասում, այսինքն՝ որ մելիքից զզված, դադ եղած գյուղացիներն են նրան քշել այդ սարից։


== Ծանոթագրություններ ==
Ջեյդեն Սմիթ

Ջեյդեն Քրիստոֆեր Սայեր Սմիթ (անգլ.՝ Jaden Christopher Syre Smith, հուլիսի 8, 1998(1998-07-08), Մալիբու, Կալիֆոռնիա), ամերիկացի դերասան, պարող և ռեփեր:
Ուիլ Սմիթի և Ջադա Փինքեթ Սմիթի որդին։
Նրա հաջողությունը սկսվել է «Երջանկության հետևից» ֆիլմից։ Նա նկարահանվել է նաև «Օր, երբ Երկիրը կանգ առավ», «Կարատե տղան» և «Մեր դարաշրջանից հետո» ֆիլմերում։


== Անձնական կյանքը ==
2013 թվականին Ջեյդենը հանդիպել է ամերիկացի մոդել, «Քարդաշյանների ընտանիքը» հեռուստաշոուի մասնակից Քայլի Ջենների հետ։ Ինչպես նաև հարաբերությունների մեջ է եղել ամերիկացի մոդել Սառա Սնայդերի հետ։


== Ֆիլմագրություն ==


== Երգեր ==


== Ծանոթագրություններ ==
Պեռլիյիե

Պեռլիյիե (էստ․՝ Pärlijõe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ողբասաց

Ողբասաց, ողբ ասող, նոխազերգակ, ողբերգական տաղեր, մեղեդիներ ու պարեր հորինող։ Հայ մատենագրության մեջ հայտնի է «ձայնարկու գուսանք» բնութագրմամբ։ Հնում ողբերգությունը նոխազերգությունն էր՝ Դիոնիսոսին նվիրված տոնակատարությունների ժամանակ կատարվող ծիսակատարությունը, որի ընթացքում խումբը երգել ու պարել է այն զոհասեղանի շուրջը, ուր զոհաբերվել է նոխազը՝ այծը։ Հետագայում այն հաստատվել է որպես եղերերգություն՝ սգո հիշատակություն և թաղման ծեսերին կապվող գործողություն, որի ժամանակ լալկան կանանց գլուխ է անցել եղերամայրը դարձել պարագլուխ՝ ողբասաց։


== Հետաքրքիր փաստեր ==
«Վարձովի լալկան կանայք» հիշատակվում են Ակսել Բակունցի Խաղլացավ պատմվածքում։
Գուդլանկուր լե Բերյո

Գուդլանկուր լե Բերյո (ֆր.՝ Goudelancourt-lès-Berrieux), կոմունա Ֆրանսիայի Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Հանդիսանում է Լան շրջանի կոմունա։ Փոստային ինդեքս՝ 02820:
Համայնքի INSEE կոդ՝ 02349։


== Բնակչություն ==
Համայնքի բնակչությունը 2010 թվականին կազմում էր 63 մարդ։


== Տնտեսություն ==
2010 թվականի տվյալներով՝ աշխատունակ տարիքի 41 մարդկանցից (15-64 տարեկան) 33-ը տնտեսապես ակտիվ էին, 8-ը՝ ոչ ակտիվ (ակտիվության ցուցանիշը՝ 80,5 %, 1999 թվականին եղել է 72,9 %)։ 33 աշխատունակ բնակիչներից 31-ը աշխատում էին (18 տղամարդ և 13 կին), անաշխատանք էին 2-ը (1 տղամարդ և 1 կին)։ 8-ը անգործունակ մարդկանցից 1-ը աշակերտներ կամ ուսանողներ էր, 2-ը՝ թոշակառու, 5-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Գուդլանկուր լե Բերյո (ֆր.)
Բլաա

Բլաա (իռլանդերեն՝ blaa, անգլ.՝ blaa), ավանդական թխվածքաբլիթ Ուոթերֆորտյան (իռլանդերեն՝ Port Láirge; անգլ.՝ Waterford) և Կիլկեննիի (իռլանդերեն՝ Cill Chainnigh; անգլ.՝ Kilkenny) կայսրություններում։ Կան այս թխվածաբլիթների երկու տեսակներ` փափուկ և խրթխրթան։ Փափուկները սովորաբար ավելի քաղցր են, խրթխրթանները հաճելի դառնությամբ և որպես կանոն ավելի մուգ երեսով։


== Օգտագործում ==
Բլաաներն իրենց թարմությունը շուտ են կորցնում և ավելի լավ է դրանք օգտագործել գնելուց հետո մի քանի ժամվա ընթացքում։ Մեկ օրվա ընթացքում վաճառվում է ավելի քան 12000 թխվածքաբլիթ, որոնք թխվում են չորս հացաբուլկեղենի գործարաններում։ Այս թխվածքաբլիթները սովորաբար ուտում են նախաճաշին` կարագով և այլ հավելումներով։ Ուոթերֆորտում նախաճաշի համար ամենահայտնի ուտեստներից մեկը ձվով և խոզապուխտով բլաա թխվածքաբլիթն է։ Երբեմն բլաան շփոթում են սայկաների հետ, այն դեպքում, երբ դա թխվածքաբլիթի այլ տեսակ է։


== Պատմություն ==
Որոշ աղբյուրներ տեղեկացնում են, որ բլաան Ուոթերֆորդ է եկել XVII դարի վերջում` հուգենոտների միջոցով։ Համարում են որ թխվածքաբլիթի անվանումը գալիս է ֆրանսերեն «blanc»` սպիտակ բառից։ 2013 թվականի նոյեմբերի 19-ից սկսած բլաան պաշտպանել է աշխարհագրական անվանման եվրոպական հանձնաժողովը։


== Ծանոթագրություններ ==


== Արտաքին հղումներ ==
The Waterford Blaa
Specifiation Archived 2019-10-19 at the Wayback Machine.
Рецепт
HeForShe

HeForShe, համերաշխության շարժում սեռական հավասարության համար, որը ստեղծվել է ՄԱԿ-ի կանանց կողմից։ Շարժման նպատակը տղամարդկանց ներգրավումն է` հանդես գալ որպես սեռական հավասարության կողմնակից և փաստաբան։ Շարժումը հիմնված է այն գաղափարի վրա, որ սեռական հավասրությունը սոցիալական խնդիր է, որը տնտեսապես և քաղաքականապես ազդում է բոլոր մարդկանց վրա։
«Սկզբում մենք ինքներս մեզ հարցրինք՝ արդյոք սեռական հավասարությունը հուզու՞մ է տղամարդկանց»,- ասել է Ելիզաբեթ Նայամայարոն՝ ՄԱԿ-ի կանանց գործադիր տնօրենի ավագ խորհրդականը։ « Այդ ժամանակ  մենք էլեկտրոնային փոստով գրանցված շատ տղամարդկանցից նամակ ստացանք․ նրանք այժմ պատրաստ են անել ավելին»։


== Պատմություն ==
2014 թվականի սեպտեմբերի 20-ին քարոզարշավ սկսելու համար հատուկ միջոցառում է անցկացվել Նյու Յորքի՝ ՄԱԿ-ի գլխավոր գրասենյակում։ Այն հյուրընկալել էր բարի կամքի դեսպան Էմմա Ուոթսոնին, որն իր ելույթում խոսել է  ֆեմինիզմի իր սեփական ուղու մասին և կոչ է արել տղամարդկանց և տղաներին նպաստել սեռային հավասարությանը։ Ելույթի տեսագրությունը տարածվել է սոցիալական լրատվամիջոցների միջոցով։
Այս միջոցառման ժամանակ ՄԱԿ-ի կանայք կոչ էր անում շարժման մեջ ներգրավել 100,000 տղամարդ, ինչն արվեց ընդամենը երեք օրվա ընթացքում։ ԱՄՆ նախագահ Բարաք Օբաման, դերասան Մեթ Դեյմոնը և ՄԱԿ-ի գլխավոր քարտուղար Բան Կի Մունը կայքում հիշատակվում են որպես կազմակերպությանը սատարող։
ՄԱԿ-ի կանայաք ձգտում էին մինչև մինչև 2015 թվականի հուլիսը ձեռք բերել 1 մլն աջակից, սակայն դա չստացվեց։ 2017 թվականի մարտի դրությամբ, ավելի քան մեկ միլիոն մարդ կայքում աջակցել է HeForShe շարժմանը։


== Ծանոթագրություններ ==


== Արտաքին հղումներ ==
Сайт HeForShe
«#HeForShe в Вконтакте»
Նեխոտեևկա (խուտոր, Բելգորոդի շրջան)

Նեխոտեևկա (ռուս.՝ Нехотеевка), խուտոր Ռուսաստանի Բելգորոդի մարզի Բելգորոդի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օյկոֆոբիա

Օյկոֆոբիա (հուն.՝ oîkos - «տուն» և φόβος - «վախ», հայտնի նաև դոմատոֆոբիա և էկոֆոբիա անուններով) հակակրանք կամ ոչ նորմալ վախ տնային միջավայրի և տան նկատմամբ:
Հոգեբուժության մեջ եզրույթը մատնանշում է նաև վախ տան պարագաների, տեխնիկայի, լոգարանի, կենցաղային քիմիական նյութերի և տանը գտնվող այլ առարկաների նկատմամբ։ Ի տարբերություն օյկոֆոբիայի՝ դոմատոֆոբիան կոնկրետ տան նկատմամբ վախն է։
1808 թվականին գրող և ակնարկագիր Ռոբերտ Սաութին այս եզրույթին իմաստային այլ երանգ է տվել. դա, ըստ նրա, նշանակում էր ցանկություն հեռանալ տնից և ճանապարհորդել։ Հետագայում 19-րդ դարի գրողները նույնպես գործածեցին այս տերմինն իր նոր իմաստով։
Եզրույթը գործածվել է քաղաքական ենթատեքստերում` վերաբերելով մի շարք քաղաքական գաղափարախոսությունների, որոնք գովելով այլոց մշակույթը, մերժում են իրենցը։ Ռոջեր Սքրութոնը գործածել է բառն այս իմաստով իր 2004 թվականին հրապարակած գրքում։


== Եզրույթի գործածությունը հոգեբուժության մեջ ==
Հոգեբուժության մեջ օյկոֆոբիան նեղ իմաստով նշանակում է վախ տան ինտերիերի, տարածքի, ավելի կոնկրետ տնային պարագաների, սարքերի, տեխնիկայի, լոգարանի և այլ վտանգավոր համարվող առարկանների նկատմամբ։ Հոգեբուժության մեջ եզրույթը միանշանակ վախն է տան ներսում գտնվող առարկաներից, մինչդեռ տան նկատմամբ վախը դոմատոֆոբիան է:
Երկրորդ համաշխարհային պատերազմից հետո  որոշ մեկնաբաններ գտել են, որ եզրույթը նշանակում է վախ և խուսափում տնային գործերից հատկապես այն կանանց կողմից, ովքեր դրսում էին և սովոր էին այլ ապրելաոճի:


== Սաութիի նկատառումը ==
1808 թվականին հրապարակած իր «Նամակներ Անգլիայից» գրքում Ռոբերտ Սաութին օյկոֆոբիան նկարագրել է որպես քաղաքակրթության և շքեղության որոշակի ձև՝ նկատի առնելով հարուստ մարդկանց բուժավայրեր, ամառային ամիսներին ծովափնյա հանգստավայրեր այցելելու սովորությունը: Նա նաև նշում է, որ այն ժամանակ նորաձև էր վայրի լանդշաֆտներ, ինչպիսիք են Շոտլանդական լեռնաշխարհը այցելելը:
Սաութիի այս եզրույթին տված իմաստային նոր երանգը դուր եկավ այլ գրողների և նրանք իրենց ստեղծագործություններում նույնպես սկսեցին այդ իմաստներով գործածել: Բառի այս իմաստը նույնիսկ ավելացվեց մի շարք բառարաններում:


== Ծանոթագրություններ ==
Բյուզանդ Կեոզյուպեոյուքյան

Բյուզանդ Կեոզյուպեոյուքյան (1891, Ստամբուլ, Օսմանյան կայսրություն - 1955), հայ կրթական գործիչ, հրապարակախոս, խմբագիր։
Ծնվել է Կ. Պոլսում։ Կրթությունն ստացել է տեղի Ռոբերտ քոլեջում։ Իմացել է անգլերեն, ֆրանսերեն, գերմաներեն։ Ուսման ընթացքն ավարտելուց հետո զբաղվել է ուսուցչությամբ։ 1922 թվականին մեկնել է Եգիպտոս, ապրել Կահիրեում, որտեղ շարունակել է ուսուցչական աշխատանքը։ 1927 թվականից հրատարակել է «Հրեղեն սյուն» պարբերականը, իսկ 1936 թվականին տպագրել է «Անգլերեն լեզու» դասագիրքը, որը օգտագործել է Եգիպտոսի հայկական դպրոցներում։


== Աղբյուրներ ==
Բորշչևկա (գյուղ, Սիչովսկի շրջան)

Անվան այլ կիրառումների համար տե՛ս՝ ԲորշչևկաԲորշչևկա (ռուս.՝ Борщевка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեյլա Լոպես

Լեյլա Լոպես (պորտ.՝ Leila Luliana Lopes Umenyiora, փետրվարի 26, 1986(1986-02-26), Բենգելա, Անգոլա), անգոլացի դերասանուհի, ֆոտոմոդել, ինչպես նաև «Միսս Տիեզերք» ամենամյա մրցանակաբաշխության հաղթող 2011 թվականին։
Նա նաև 2010 թվականին արժանացել է «Միսս Անգոլա» տիտղոսին և ստացել հնարավորություն երկիրը ներկայացնելու միջազգային մրցույթում։ Եղել է պատմության մեջ միակ աֆրիկացի գեղեցկուհին, ով արժանացել է «Միսս տիեզերք» տիտղոսին։


== Կենսագրություն ==
Լոպեսը ծնվել է 1986 թվականի փետրվարի 26-ին Անգոլայի Բենգուիլ գավառի համանուն քաղաքային բնակավայրում։ Նախնական կրթությունը ստացել է տեղի միջնակարդ դպրոցում։
Մինչև ֆոտոմոդելի կարիերայով զբաղվելը՝ երիտասարդ աֆրիկուհին սովորել է Մեծ Բրիտանիայի իրավագիտական գործարար կառավարման համալսարանում։ Լայն գործունեություն է ծավալել Աֆրիկայում ՄԻԱՎ և ՁԻԱՀ վեներական հիվանդությունների մասին մարդկանց տեղեկացնելու և վարակից պաշտպանվելու հետ կապված։


== Կարիերա ==
2010 թվականի հոկտեմբերի 8-ին` Մեծ Բրիտանիայում բնակվելու ժամանակ, նա արժանանում է «Միսս Անգոլա ՄԹ» պատվավոր կոչմանը, որը իր ֆոտոմոդելի կարիերայի առաջին խոշոր նվաճումն էր։
Վերադառնալով հայրենիք՝ Անգոլա, Լեյլան Լուանդայում 2010 թվականի դեկտեմբերի 18-ին այլ 20 անգոլացի գեղեցկուհիների հետ մրցում է «Միսս Անգոլա 2010» տիտղոսին արժանանալու համար։ Հաղթելով մրցույթում, նա հնարավորություն է ստանում ներկայացնել իր երկիրը «Միսս տիեզերք 2011» գեղեցկության մրցույթում։
Հաղթելով նախնական մրցութային փուլը, Լեյլան 2011 թվականին մեկնում է Բրազիլիայի Սան Պաուլո քաղաք։ Այնտեղ նրան հաջողվում է թագադրվել «Միսս տիեզերք» թագով և դառնալ աֆրիկացի առաջին հաղթողը ամենամյա այս մրցույթում։
Թագադրվելուց հետո 2012 թվականի հոկտեմբերին Լեյլան մեկնում է Նիկարագուա` մասնակցելու «Նորաձևություն ժպիտի համար» մրցանակաբաշխությանը։ Մեկ տարի անգոլացի այս գեղեցկուհին անցկացնում է Միսս տիեզերքի համար նախատեսված դղյակում և կատարում բազում հետազոտություններ։


== Ծանոթագրություններ ==
Ինստալյացիա (արվեստ)

Ինստալյացիա  (անգլ. installation — տեղադրում, մոնտաժ) - ժամանակակից արվեստի տեսակ, տարածական արվեստի ճյուղ։ Հեղինակը, օրինակ, կարող է համադրել զուգարանակոնքը, ականջակալները ու կանացի հագուստը ու յուրովի մեկնաբանել այդ ամենը։ Ինստալիացիաների չափը, ոճը կամ գինը ոչինչ չի սահմանափակում։
Ինստալյացիայի հիմնադիրներն են Մարսել Դուշանն ու սյուրռեալիստներըː


== Ինստալյացիայի տեսակները ==
Ինստալյացիան կարելի է բնութագրել, որպես ինքնագնահատման խորհրդանշական դեկորացիա, որը ստեղծվում է որոշակի ժամանակահատվածում, որոշակի անվան տակː Կարևորը այն է, որը ունկնդիրը չի նայում այդ ամենին որպես նկար, այլ միանգամից հայտնվում է նրա մեջː
Որոշ ինստալյացաներ նման են քանդակների, բայց նրանցից տարբերվում են նրանով, որ պատրաստված են տարբեր նյութերից, իրերից, հաճախ արդյունաբերական ծագմանː


== Ինստալյացիայի վարպետներ ==
Լաուրի Աստալակինոմպ
Ժոզեֆ Բոյս
Ռոբերտ Ռաուշենբերգ
Ժոզեֆ Կոշուտ
Էդվարդ Կինխոլց
Իլյա Կաբակով
Նևդոն Ժամկոչյան
Սերմերի ստրատիֆիկացում

Սերմերի ստրատիֆիկացում, (լատ.՝  stratum` շերտ, facere` անել), սերմերի նախացանքային մշակության միջոցառում․ կատարվում է ծլումն արագացնելու նպատակով։ Կիրառվում է հիմնականում ծառատեսակների (պտղատու, անտառային, դեկորատիվ) և որոշ դեղաբույսերի դժվար ծլող սերմերի համար։ Սերմերը 1։3 հարաբերությամբ խառնում են մաքուր լվացած ավազի կամ թեփի, տորֆի մանրուքի հետ։Uերմերը խոնավեցնելուց հետո պարկերով կամ արկղներով պահում են նկուղներում կամ խրամատներում ցածր ջերմաստիճանի (1-10 °C) պայմաններում։ Խառնուրդի շերտի հաստությունը ընդավորների ու կորիզավորների համար չպետք է գերազանցի, համապատասխանաբար՝ 20-25 և 50-60 սմ-ից։ Կորիզավորների սերմերը ստրատիֆիկացնում են բերքահավաքից անմիջապես հետո, ընդավորներինը՝ հունվար-փետրվար ամիսներին։ Սերմերի ստրատաֆիկացումը տևում է մեկից մինչև մի քանի ամիս։
Փերլ Հարբոր

Փերլ Հարբոր (անգլ․ Pearl Harbor — «Մարգարտյա նավահանգիստ»), նավահանգիստ Օահու (Հավայի) կղզում։ Նավահանգստի մեծ մասը զբաղեցնում է ԱՄՆ-ի խաղաղօվկիանոսյան ռազմածովային ուժերի նավատորմի կենտրոնական բազան։
1941 թվականի դեկտեմբերի 7-ին Ճապոնիան հարձակում գործեց Փերլ Հարբորի վրա, ինչը և ԱՄՆ-ի՝ Երկրորդ Համաշխարհային Պատերազմի մեջ ներքաշվելու պատրվակ ծառայեց։


== Փերլ Հարբորը մինչև 1941 թվականը ==
1875 թվին ԱՄՆ-ի և Հավայիի Թագավորության միջև կնքվեց համագործակցության համաձայնագիր, ըստ որի ԱՄՆ-ի նավատորմը թույլտվություն էր ստանում Փերլ-Հարբոր մուտք գործելու։ Փոխարենը՝ Հավայիի Թագավորությունը ստանում էր  ԱՄՆ-ում շաքարավազ ներմուծելու  հատուկ պայմաններ։  Ավելի ուշ, 1898 թվականի Իսպանա-Ամերիկյան պատերազմի արդյունքում ԱՄՆ-ը վերջնականապես գրավեցին Հավային։
Անեքսիայից հետո նավահանգիստը ընդլայնվել է, որը հնարավորություն է տվել ընդունել ավելի շատ նավեր։ 1908 թվականին Փերլ-Հարբորում կառուցվել է նաև նավաշինարան։


== Փերլ Հարբորը Երկրորդ համաշխարհային պատերազմից հետո ==
Ներկայումս Փերլ Հարբորը ԱՄՆ-ի ամենամեծ ռազմածովային բազան է Խաղաղ օվկիանոսում։ Այստեղ է գտնվում  նաև խաղաղօվկիանոսյան նավատորմի գլխավոր շտաբը։ Նավահանգստի մոտ գտնվող նավաշինարաններում աշխատում է 12000 մարդ։ Ի հիշատակ զոհված ամերիկացի ծովայիների, կանգնեցվեց հուշարձան խորտակված «Արիզոնա» գծանավի տեղում։ Հաջորդ հուշարձանը կանգնած է Փերլ Հարբորի նավակայանում, դա «Միսսուրի» գծանավն է, որտեղ 1945 թ. Սեպտեմբերի 2-ին ստորագրվեց Ճապոնիայի կապիտուլացիայի պայմանագիրը։


== Ծանոթագրություններ ==
Տեսակների ծագումը (այլ կիրառումներ)

«Տեսակների ծագումը» անվանումով կան հետևյալ հոդվածները.

«Տեսակների ծագումը», Չարլզ Դարվինի աշխատությունը։
«Տեսակների ծագումը», Վիկտոր Պելևինի պատմվածքը։
Արքաղան

Արքաղան, լեռ Հայկական լեռնաշխարհում, Սևանա լճից դեպի հարավ. հիշատակում է Ղևոնդ Ալիշանը։


== Ծանոթագրություններ ==
(6808) Պլանկին

(6808) Պլանկին (անգլ.՝ Plantin), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,247798 ա. մ., առավելագույնը մոտենում է 2,037 ա. մ. հեռավորության վրա և հեռանում 2,4586 ա. մ.։ Արեգակի շուրջ մեկ ամբողջական պտույտ է կատարում 1230,93 երկրային օրվա ընթացքում, իր ուղեծրով շարժվելով միջինում 0,292461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6808) Պլանկին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
15 րոպե

15 րոպե (անգլ.՝ 15 Minutes), ռեժիսոր Ջոն Հերցֆելդի ֆիլմը։ Նկարահանվել է ԱՄՆ-ում և էկրան է բարձրացել 2001 թվականին։ Դինամիկ մարտաֆիլմ «լավ խուզարկուների» (Ռոբերտ Դե Նիրո, Բյորնս) և «վատ տղաների» (Ռոդեն, Տակտարով) մասին։


== Սյուժե ==
Երկու խարիզմատիկ կերպարները՝ Էմիլ Սլովակը և Օլեգ Ռազգուլը անհայտ արևելաեվրոպական երկրից գալիս են ԱՄՆ։ Երկուսն էլ նոր էին բանտից դուրս եկել և հաշվարկում էին ստանալ ավարի իրենց մաս, որը ստացվել էր իրենց կողմից ավելի վաղ թալանված բանկից։ Գտնելով երրորդ հանցակցին՝ նրանք պահանջում են իրենց պարտքը։ Սակայն նա մերժում է։ Էմիլը սպանում է նախկին գործընկերոջը և նրա կնոջը, ինչի ժամանակ Օլեգ Ռազգուլը տեսանյութ է նկարահանում բռնության տեսարաններով։ Ոչնչացնելով հետքերը՝ հանցագործները հրկիզում են Միլոշի բնակարանը։ Սպանության պատահական վկան է դառնում ընտանիքի ծանոթ Դաֆնան, ով հասցնում է փախչել։
Ոստիկան Ջորդան Վարշավան (ֆիլմում բոլոր ազգանունները ունեն թեթևակի երգիծական իմաստ) արագորեն բացահայտում է հրդեհի քրեական բնույթը։ Հետաքննությանը միանում է նաև փորձառու ոստիկանական սպա Էդի Ֆլեմինգը (անգլ.՝ Fleming֊ից, ֆլամանդացի), որի կերպարը այնքան նշանակալի է, որ տեղական հեռուստատեսությունը նրա հետազոտման հիման վրա թողարկում է շարունակական շոուներ։ Հաղորդավարները Ֆլեմինգին ակնբախ հետևում են։ Հետախույզները հանցագործների հետ մարտի են բռնվում։
Թվացյալ անպատժելիությունից հանդգնանալով՝ հանցագործները կատարում են հանցանքը հանցանքի հետևից, ամբողջը ֆիքսելով տեսանյութերի վրա։ Դետեկտիվները գնում են արյունոտ հետքով և գրեթե բռնում են նրանց։ Ձձգվող հետախուզումը արդյունք չի տալիս։ Ավելին, Սլովակի ձեռքում է հայտնվում Ֆլեմինգի օգնականի թղթապանակը, իսկ այդտեղ գտնվում էր Էդիի հասցեով այցեքարտը։ Ուրիշի հաջողության նկատմամբ տածելով տհաճաչություն և նախանձ՝ ներխուժում են Ֆլեմինգի տուն և տեսախցիկի առջև սպանում նրան։ Հանցագործների մոտ նոր միտք էր առաջացել․ հեռուստատեսությանը վաճառել հայտնի դետեկտիվի վերջին արկածների տեսաերիզը։ Քաղաքի, և հատկապես՝ ոստիկանների զարմանքի և ցասումի տակ է հայտնվում նաև մի պրոդյուսեր, ով պատրաստ էր վճարել միլիոն դոլար և հրապարակել այդպիսի տեսանյութը եթերով։ Դա Ռոբերտ Հոքինսն էր (անգլ.՝ Hawk — բազե), շոուի կազմակերպիչը, ում հաջողություն էր բերել Ֆլեմինգը։
Հանցագործներին փառք է անհրաժեշտ։ Նրանք գնում են հայտնի ռեստորան, որպեսզի շոուի հաղորդման ժամանակ հետևեն բազմաթիվ այցեուների ռեակցիային։ Նրանց կճանաչեն և խուճապ կառաջանա։ Բանդիտները չեն վախենում ձերբակալումից, նրանց դա ավելի շուտ շահավետ է։ Նրանց երևակայությամբ իրենք ազատվելու են խելագարության պատճառով, դառնալու են փառահեղ հեռուստաաստղեր, ստանալու են հոնորարներ։ Ոչ մի հանցագործ չի կարող իր հանցացի հետ կիսել այդ ավարը։ Սլովակը կրակում է Ռազգուլին, իսկ ինքը կապարի գնդակ է ստանում Ջորդանից։ Նրանց տեսանյութը չի հայտնվում հեռուստաշոուում։ Հաղորդավար Հոքինսը ծռծռացող Ռազգուլին է մոտենում, որպեսզի նրանից հարցազրույց վերցնի հեռվում երևացող Ազատության արձանի ֆոնի վրա։
Վերջնական տեսարանում Ռոբերտ Հոքինսը ոստիկան Վարշավային առաջարկում է փոխարինել ֆլեմինգին և դառնալ հեռուստաաստղ մեծ պարգևավճարի փոխարեն։ Ջորդանը, առանց մի խոսք ասելու հարվածում է նրան և հեռանում իրեն շրջապատող ոստիկանների լուռ համաձայնության ներքո։


== Դերերում ==


== Ծանոթագրություններ ==


== Արտաքին հղումներ ==
«15 минут славы»(անգլ.) ֆիլմը Internet Movie Database կայքում
Հունիսի 26

Հունիսի 26, տարվա 177-րդ (նահանջ տարիներին՝ 178-րդ) օրն է։

Տարվա ավարտին մնում է 188 օր։


== Դեպքեր ==
1925 - Կայացավ Չառլի Չապլինի «Ոսկու տենդ» ֆիլմի պրեմիերան։
1243 - Կոսե-Դաղի ճակատամարտում մոնղոլները ջախջախեցին սելջուկ-թուրքերին։
1945 - Ստորագրվեց Միավորված Ազգերի Կազմակերպության (ՄԱԿ) կանոնադրությունը։
1945 - ՍՍՀՄ Գերագույն խորհրդի հրամանով հաստատվեց «Սովետական Միության Գեներալիսիմուս» կոչումը, որը մէկ օր անց շնորհվեց Ստալինին։
1974 - Երևանում տեղի ունեցավ Ալեքսանդր Թամանյանի արձանի բացումը։
2000 - Բացվեց Գարեգին Ա Աստվածաբանական-հայագիտական կենտրոնը։


== Ծնունդներ ==
1850 - Պյոտր Մելիքիշվիլի, խորհրդային քիմիկոս
1861 – Գրիգոր Զոհրապ, հայ նշանավոր գրող, քաղաքական գործիչ (մահ. 1915)
1889 - Աղասի Շահինյան, Հարավային Կովկասում և Հյուսիսային Կովկասում հեղափոխական շարժումների մասնակից
1902 – Արտեմի Այվազյան, հայ ճանաչված երգահան (մահ. 1975)
1981 - Սերենա Ուիլյամս,ամերիկացի պրոֆեսիոնալ թենիսիստուհի
1987 - Արթուր Եդիգարյան,հայ ֆուտբոլիստ, կիսապաշտպան
1993 - Արիանա Գրանդե, երգչուհի, դերասանուհի


== Մահեր ==
1993 - Կարո Քահքեջյան , Արցախյան ազատամարտի հերոս (ծնվ. 1962)
1998 - Սերո Խանզադյան, հայ գրող (ծնվ. 1916)
1999 - Լևոն Հակոբյան, քիմիկոս (ծնվ. 1938)


== Տոներ ==
Ադրբեջանի զինված ուժերի օր
Ամազենո

Ամազենո  (իտալերեն՝ Amaseno), քաղաք Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 4223 մարդ, խտություննը կազմում է 55 մարդ/կմ²։ Տարածքը կազմում է 77 կմ²։ Փոստային ինդեքս՝ 3021։ Հեռախոսսյին կոդ՝ 00775։


== Ազգային փոքրամասնություններ ==
 Ալբանիա - 127
 Մարոկկո - 83
 Ռումինիա - 32
 Հնդկաստան - 18
 Ֆրանսիա - 3


== Քույր քաղաքներ ==
 Սան Լորենզելլո, Իտալիա


== Պատկերասրահ ==

		
		
		


== Արտաքին հղումներ ==
Պաշտոնական էջ Archived 2008-08-27 at the Wayback Machine.
Բոսնիա և Հերցեգովինայի գիտությունների և արվեստի ակադեմիա

Բոսնիա և Հերցեգովինայի գիտությունների և արվեստի ակադեմիա (բոսնիերեն, խորվաթերեն և սերբերեն։ Akademija nauka i umjetnosti Bosne i Hercegovine կիրիլիցա։ Академија наука и умјетности Босне и Херцеговине), ազգային ակադեմիա Բոսնիա և Հերցեգովինայում։


== Պատմություն ==
Բոսնիա և Հերցեգովինայի գիտությունների և արվեստի ակադեմիան առաջացել է Գիտական ընկերության կողմից, որը հիմնադրվել է 1951 թվականին Բոսնիա և Հերցեգովինայի համաժողովի որոշման արդյունքում։ Մինչև Բոսնիա և Հերցեգովինայի 1966 թվականի համաժողովի ժամանակ Գիտությունների և արվեստի ակադեմիայի մասին օրենքի ընդունումը Գիտական ընկերությունը շարունակում է գործել որպես գիտության հետ կապված բարձրագույն հաստատություն։ Բոսնիա և Հերցեգովինայի գիտությունների և արվեստի ակադեմիան պատասխանատվություն է կրում Բոսնիա և Հերցեգովինայում գիտության և արվեստի ընդհանուր զարգացման, գիտական հետազոտությունների և արվեստի հետ կապված իրադարձությունների կազմակերպման համար։  Ակադեմիան լիովին անկախ մարմին է, որը ղեկավարվում է բացառապես գիտության սկզբունքներով ու շահերով և  իր անդամների անկախ համոզմամբ։ Ակադեմիայի կանոնադրությունը կառավարում է իր կազմակերպության, կառավարման և գործունեության ասպեկտների բոլոր այն ոլորտները, որտեղ այն գործում է։


== Ֆակուլտետներ ==
Ակադեմիան կազմված է վեց ֆակուլտետներից.

Հասարակական գիտություններ
Բժշկական գիտություններ
Տեխնիկական գիտություններ
Բնական գիտություններ և մաթեմատիկա
Գրականություն
Արվեստ


== Կոմիտեներ ==
Կոմիտեներն են.

Գրադարան և փաստագրեր
Միջազգային համագործակցության խորհուրդ
Հրատարակչական խորհուրդ
Գիտական, տեխնոլոգիական և սոցիալական զարգացման կոմիտե


== Ծանոթագրություններ ==
Սինյուխա (այլ կիրառումներ)

Սինյուխա, կարող է վերաբերել՝

Սինյուխա - գյուղ, Ուկրաինայի Կիրովոգրադի մարզի Նովոարխանգելսկի շրջանում
Սինյուխա - գյուղ, Ուկրաինայի Կիրովոգրադի մարզի Օլշանսկի շրջանում
Սինյուխա - գետ Ռուսաստանում, Սեյկայի վտակը
Սինյուխա - գետ Ռուսաստանում, Սեյկայի վտակը
Աստերոիդների ցանկ (259501-259600)

Աստերոիդների ցանկ (259401-259500)  • Աստերոիդների ցանկ  • Աստերոիդների ցանկ (259601-259700)
 Աստերոիդների ցանկ (259401-259500)  • Աստերոիդների ցանկ  • Աստերոիդների ցանկ (259601-259700)
Աուլ

Աուլ, Աիլ (ղազ.՝ ауыл, ադրբ.՝ aul, ղրղզ.՝ айыл, թաթ.՝ авыл, բաշկիրերեն՝ ауыл), ավանդական գյուղական տիպի բնակավայր, համայնք թյուրքական ազգերի մոտ, ինչպես նաև Միջին Ասիայի և Կովկասի մի շարք այլ ազգերի մոտ։ «Աուլ» բառը ունի թուրքական ծագում, և նշանակում է «գյուղ»։
«Աուլ» բնակավայրի տեսակ, որպես վարչատարածքային միավոր առկա է հետևյալ երկրներում՝

 Ռուսաստան
 Ղազախստան
 Ղրղզստան
 Ադրբեջան
 ՎրաստանՍվանեթի աուլները (Վրաստան), իրենց առանձնահատում միջնադարյան աշտարակներով, ճանաչվել են որպես համաշխարհային ժառանգություն։ Նմանատիպ աշտարակներ կան նաև Կովկասի այլ տարածաշրջաններում, օրինակ՝ Ռուսաստանում գտնվող Ինգուշիայում
Աուլները հիմնականում կառուցված են քարից, լեռների լանջերին։ Տները հիմնականում ունեն երկու հարկ, և կառուցված են դեմքով դեպի հարավ։ Սա ապահովում է արևի առավել շատ թափանցումը տան ներս, ինչպես նաև պաշտպանում է հյուսիսային քամիներից։
19-րդ դարում, Ռուսական կայսրության կողմից Կովկասի գրավման ընթացքում, աուլները իրենցից ներկայացնում էին պաշտպանական լավ պայմաններ ունեցող բնակավայրեր, և նրանց գրավումը հնարավոր էր լինում միայն մեծ զոհերի գնով։ Չեչնիայի բազմաթիվ աուլներ այդպես էլ հնարավոր չի եղել գրավել այդ պատերազմի ընթացքում։


== Ծանոթագրություններ ==
Ջավե

Ջավե (իտալերեն՝ Giave, կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 613 մարդ (2008 թվականի տվյալներով), բնակչության խտությունը կազմում է 13 մարդ/կմ²։ Զբաղեցնում է 47 կմ² մակերես տարածք։
Փոստային ինդեքսն է՝ 7010։ Հեռախոսային կոդը՝ 079։
Բնակավայրի հովանավորը համարվում է սուրբ Sant’Andrea։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 079 869050
Էլեկտրոնային փոստ՝ ssgiave@tiscali.it
Պաշտոնական կայք՝ http://www.comune.giave.ss.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
1318

1318 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1318 թվականն է, 
XIV դարի 18-րդ տարին։


== Դեպքեր ==


== Ծնունդներ ==


== Մահեր ==
Պուշմա (Պեչենգայի վտակ)

Անվան այլ կիրառումների համար տե՛ս՝ Պուշմա (այլ կիրառումներ)Պուշմա (ռուս.՝ Пушма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պեչենգա գետի աջ ափում՝ 25 կմ հեռավորության վրա։ Գետի երկարությունը 26 կմ է։ Ակունքը գտնվում է Բաբուշկինսկի և Տոտեմսկի շրջաներում ճահճուտների մոտ, 16 կմ հարավ-արևմուտք Բաբուշկինա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008978
Հիդրոլոգիական ուսումնասիրությունների կոդը - 103000794
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բամբակի ձոր

Բամբակի ձոր, ձորահովիտ և շրջան Մեծ Հայքի Գուգարք աշխարհում։ Հնում Վարդան պատմիչը նույնացրել է Տաշիրք գավառին։ Հետագայում Փամբակ շրջան Լոռու գավառում։


== Ավանդույթ ==
Այս ձորը լցվում է փափուկ և սպիտակ ամպերի քուլաներով, որոնք նման են բամբակի։ Դրա համար էլ կոչվում է Բամբակի ձոր։


== Ծանոթագրություններ ==
Պոբեդա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՊոբեդաՊոբեդա (ուկրաիներեն՝ Побєда), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1899 թվականին։
2001 թվականի տվյալներով Պոբեդա գյուղում բնակվում էր 225 մարդ։ Բնակավայրը զբաղեցնում է 0,515 կմ² տարածք։ Բնակչության խտությունը կազմում էր 436,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավշեն (Կամախի գավառ)

Անվան այլ կիրառումների համար տե՛ս՝ Ավշեն (այլ կիրառումներ)Ավշեն, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 32 կմ հարավ-արևմուտք, Եփրատ գետի ձախ ափին։
Տարածքը բարձրադիր էր և այգեվետ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆոլգարիա

Ֆոլգարիա (իտալերեն՝ Folgaria), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 3083 մարդ (2008), բնակչության խտություն՝ 43 մարդ/կմ²։ Զբաղեցնում է 71 կմ² մակերես։ Փոստային ինդեքս՝ 38064։ Հեռախոսային կոդ՝ 0464։


== Ծանոթագրություններ ==
Սուրբ Սարգիս եկեղեցի (Էրքեջ)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս եկեղեցի (Էրքեջ), Հայ Առաքելական Եկեղեցի, կառուցվել է 18-րդ դարում։ Գտնվում է Մեծ Հայքի Արցախ նահանգի Էրքեջ գյուղի Մռավ և Քյափազ լեռնագագաթներից մոտ 30 կմ դեպի հյուսիս, հին թաղամասի կենտրոնում։ Բնիկ ժողովուրդը՝ (Էրքեջցիները)որոնք զբաղվում էին հողագործությամբ ու անասնապահությամբ։
1912 թվականին Էրքեջն ուներ 1 եկեղեցի, 136 բնակելի տուն, 140 տնտեսական կառույց, 3 խանութ և 9 ջրաղաց, ուներ նաև ծխական դպրոց։


== Պատմություն ==
Սուրբ Սարգիս եկեղեցու մասին մասնավոր վկայություններ հայտնի չեն, սակայն մուտքի և հյուսիսային ավանդատան բարավորներին առկա արձանագրությունները հուշում են, որ այն կառուցվել է հենց 1710-ական թվականներին։
Եկեղեցին կառուցվել է տեր Դանիելի ջանքերով, 1716 թվականին։ Պատերը հաստ են ու ամուր, իսկ դռները կաղնու փայտից են։ Հետագայում տեր Դանիելի մահից հետո, նրա աճյունը ամփոփվել է եկեղեցում։
Սուրբ Սարգիս եկեղեցու մասին հանդիպում ենք նաև վավերագրերում 1841-ից 1880 թվականների։
1881 թվականին եկեղեցի է այցելում մեծն Րաֆֆին։
1928 թվականին եկեղեցին փակվում է։
Խորհրդային տարիների սկզբում Ներքիշենի եկեղեցու նման ցանկանում են այս եկեղեցին ևս քանդել, բայց այդ անգամ չի հաջողվում, իսկ 1930-ական թվականներին բոլշևիկները որոշում են ավերել եկեղեցին։ 
Տեղացի տարեց Էրքեջցիները իրենց զավակներին ետ են պահում այդ պիղծ գործից, միայն երկու կոմերիտականներն բարձրանում են եկեղեցու տանիքին, պոկում են գմբեթը, բայց իրենք էլ ցած են ընկնում, մեկը թևն է կոտրում, մյուսը՝ ոտքը։
Դրանից հետո այլևս չեն համարձակվում քանդել։


== Քահանաներ ==


== Ծանոթագրություններ ==
Կարգա (Շոբայի վտակ)

Կարգա (ռուս.՝ Карга), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Շոբա գետի ձախ ափին՝ 30 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001312102000006260
Հիդրոլոգիական ուսումնասիրությունների կոդը - 102000626
Ավազանի կոդը - 02.02.00.013
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ունիտա (օրաթերթ)

Ունիտա (օրաթերթ) (իտալերեն՝ Լ’ Unita - «Միասնություն»), ներկայումս չգործող իտալական թերթ։ Ստեղծվել է 1924 թվականին, Իտալիայի կոմունիստական կուսակցության կողմից՝ հանդիսանալով վերջինիս կենտկոմի օրգանը։ Թերթի հիմնադիրն է կոմունիստական գործիչ Անտոնիո Գրամշին։ Առաջին համարը լույս է տեսել 1924 թվականի փետրվարի 12-ին։ Հրատարակվել է Հռոմում և Միլանում, փոխարինովի էջերը՝ մարզերում և խոշոր քաղաքներում։ Հետագայում սատարել է կուսակցության իրավահաջորդ ձախ դեմոկրատական ուժերին։ 
Տևական ժամանակ «Ունիտա»-ն եղել է Իտալիայի ամենախոշոր ու ամենաազդեցիկ թերթերից մեկը: Նրա խմբագրակազմում ընդգրկված են եղել տաղանդավոր, անվանի գրողներ, ժուռնալիստներ: Օրինակ՝ 1940-ական թվականներին «Ունիտա»-ն խմբագրել է նշանավոր գրող Ամադեո Ուգոլինին: 
Թերթը ֆինանսական խնդիրների պատճառով փակվել է 2014 թվականի հուլիսի 31-ին, վերագործարկվել 2015-ի հունիսի 30-ին և կրկին դադարեցվել 2017 թվականի հունիսի 3-ին։


== Ծանոթագրություններ ==
Մեծ Վիսկա

Մեծ Վիսկա (ռուս.՝ Большая Виска), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի աջ ափին՝ 430 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000044534
Հիդրոլոգիական ուսումնասիրությունների կոդը -  103004453
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիետի

Անվան այլ կիրառումների համար տե՛ս՝ Ռիետի (այլ կիրառումներ)Ռիետի (իտալերեն՝ Rieti, լատ.՝ Reate), Իտալիայի աշխարհագրական կենտրոնը, գտնվում է Լացիո շրջանում, քաղաք Ռիետիյում։ Բնակչությունը կազմում է 47 826 մարդ (2008 թվականի տվյալներով), խտություննը կազմում է 212 մարդ/կմ²։ Տարածքը կազմում է 207 կմ²։ Փոստային ինդեքս՝ 2100։ Հեռախոսսյին կոդ՝ 0746։


== Ժողովրդագրություն ==


===== Բնակչության գրաֆիկը =====


== Համայնքի վարչակազմ ==
Հեռախոս։ 0746 2871
Էլ-փոստ։ info@comune.rieti.it
Պաշտոնական կայք։ http://www.comune.rieti.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դուալիստական միապետություն

Դուալիստական միապետություն (լատ.՝ dualis երկակի,  անգլ.՝ executive monarchy – գործադիր միապետություն), մի սահմանադրական միապետություն, որի մեջ միապետի իշխանությունը սահմանափակվում է սահմանադրությամբ կամ սահմանադրական ակտերով, բայց միապետը պաշտոնապես եւ փաստացի  պահպանում է իշխանության լայն լիազորություն։

Դուալիստական միապետության ներքո գտնվող միապետի իշխանությունը սահմանափակված է օրենսդրական դաշտում։ Այս պարագայում միապետը ունի ընդունված օրենքների առնչությամբ խորհրդարանը եւ բացարձակ վետոյի իրավունքը լուծելու անսահմանափակ իրավունք։ Կառավարությունը ձեւավորում է միապետը, այդ իսկ պատճառով  իրական քաղաքական իշխանությունը պատկանում է միապետին։
Դուալիստական միապետության բնորոշ առանձնահատկությունը պետական իշխանության ձեւական իրավական բաժանումն է  միապետի եւ խորհրդարանի միջեւ։ Գործադիր իշխանությունը միապետի ձեռքում է, օրենսդիր իշխանությունը խորհրդարանի ձեռքում է։


== Օրինակներ ==
1905-1917 թվականներին  Ռուսական կայսրությունը  եղել է դուալիստական միապետություն։ 1871-1918 թվականներին դուալիստական միապետություն է եղել Գերմանիան, իսկ 1890-1947 թվականներին ՝ Ճապոնիան։ .
Դուալիստական միապետություն է եղել նաև Ավստրո–Հունգարիան, որտեղ սակայն «դուալիստական» տերմինը ուներ թե իրավական, թե տարածքային-վարչական իմաստ։


== Ծանոթագրություններ ==
(6963) 1990 OQ3

(6963) 1990 OQ3, աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 27-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,250161 ա. մ., առավելագույնը մոտենում է 1,8212 ա. մ. հեռավորության վրա և հեռանում 2,6791 ա. մ.։ Արեգակի շուրջ մեկ ամբողջական պտույտ է կատարում 1232,87 երկրային օրվա ընթացքում, իր ուղեծրով շարժվելով միջինում 0,292001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6963) 1990 OQ3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկով

Մարկով, կարող է վերաբերել

Ալեքսանդր Մարկով (1965), ռուսաստանցի գիտնական, հնէաբան։
Ալեքսեյ Տարասովիչ Մարկով (1802-1878), ռուս գեղանկարիչ։
Անդրեյ Մարկով, ռուս մաթեմատիկոս (1856-1922)։
Գեորգի Մարկով, ռուս խորհրդային գրող, հասարակական գործիչ (1911)։
Վիսոկոե (այլ կիրառումներ)

Վիսոկոե, կարող է վերաբերել՝

Վիսոկոե - գյուղ, Ուկրաինայի Ժիտոմիրի մարզի Բրուսիլովի շրջանում
Վիսոկոե - գյուղ, Ուկրաինայի Ժիտոմիրի մարզի Չեռնյախովսկի շրջանում
Վիսոկոե - գյուղ, Ուկրաինայի Խարկովի մարզի Կրասնոգրադի շրջանում
Վիսոկոե - գյուղ, Ուկրաինայի Խարկովի մարզի Պերվոմայսկի շրջանում
Վիսոկոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Վիսոկոե - գյուղ, Ուկրաինայի Չեռնիգովի մարզի Բորզնայի շրջանում
Վիսոկոե - գյուղ, Ուկրաինայի Պոլտավայի մարզի Գրեբյոնկայի շրջանում
Վիսոկոե - գյուղ, Ուկրաինայի Պոլտավայի մարզի Զենկովի շրջանում
Վիսոկոե - գյուղ, Ուկրաինայի Պոլտավայի մարզի Լոխովիցայի շրջանում
Վիսոկոե - գյուղ, Ուկրաինայի Պոլտավայի մարզի Պրիյատինի շրջանում
Վիսոկոե - գյուղ, Ուկրաինայի Սումիի մարզի Ախտիրկայի շրջանում
Վիսոկոե - գյուղ, Ուկրաինայի Սումիի մարզի Կրասնոպոլիեի շրջանում
Վիսոկոե - գյուղ, Ուկրաինայի Վիննիցայի մարզի Տոմաշպոլի շրջանում
Վիսոկոե - գյուղ, Ուկրաինայի Վոլինի մարզի Լյուբոմլի շրջանում
Վիսոկոե - քաղաքատիպ ավան, Ուկրաինայի Դոնեցկի մարզի Մակեևկայի քաղաքային խորհրդում
(7100) Մարտին Լյուտեր

(7100) Մարտին Լյուտեր (անգլ.՝ Martin Luther), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,866826 ա. մ., առավելագույնը մոտենում է 2,618 ա. մ. հեռավորության վրա և հեռանում 3,1157 ա. մ.։ Արեգակի շուրջ մեկ ամբողջական պտույտ է կատարում 1772,97 երկրային օրվա ընթացքում, իր ուղեծրով շարժվելով միջինում 0,20305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7100) Մարտին Լյուտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոմ (Օզուրգեթի շրջան)

Անվան այլ կիրառումների համար տե՛ս՝ Գոմ (այլ կիրառումներ)Գոմ (վրաց.՝ გომი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Օզուրգեթից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 344 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Գոմ


== Ծանոթագրություններ ==
Տյուխտետի շրջան (Կրասնոյարսկի երկրամաս)

Տյուխտետի շրջան (ռուս.՝ Тюхтетский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1925 թվականին։ Վարչական կենտրոնը՝ Տյուխտետ։


== Աշխարհագրություն ==
Շրջանի տարածքի մակերեսը կազմում է 9339 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8749 մարդ։ Բնակչության խտությունը կազմում էր 0,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Roxanne

«Roxanne» (ոճավորված է որպես «ROXANNE»), ամերիկացի ռեփեր և երգիչ Արիզոնա Զերվասի երգ։ Այն թողարկվել է 2019 թվականի հոկտեմբերի 10-ին։ Երգը գրել է ինքն արտիստը և Լորեն Լորը, իսկ պրոդյուսերները 94Skrt-ը և JaeGreen-ն են։ Այն առաջին հորիզոնական է զբաղեցրել Նոր Զելանդիայում և ընգրկվել Ավտսրալիայի, Նորվեգիայի, ԱՄՆ-ի և Մեծ Բրիտանիայի հիթ-շքերթների թոփ-10-ում։ Այն ընգրկվել է լավագույն 40 երգերի մեջ մի շարք եվրոպական և հյուսիսամերիկյան հիթ-շքերթներում, ներառյալ Billboard Hot 100-ում չորրորդ հորիզոնականը։ Երգի հաջողությունը մի շարք լեյբլների միջև մրցակցություն է առաջացրել արտիստի համար, և, ի վերջո, արտիստը պայմանագիր է կնքել Columbia Records-ի հետ։ Ամերիկացի ռեփեր Swae Lee-ի հետ ռեմիքսը թողարկվել է 2020 թվականի փետրվարի 21-ին։


== Նախարտադրություն և թողարկում ==
Զերվասը հայտարարել է երգի թողարկման մասին՝ տեղադրելով տեսահոլովակ, որտեղ նա պարում է իր ինստագրամյան կայքէջում՝ թողարկումից մի օր առաջ։ Երգը թողարկվել է 2019 թվականի հոկտեմբերի 10-ին։ Թրեքն արագ վիրուսային հիթ է դարձել ՏիկՏոկում։ Առաջին երեք շաբաթների ընթացքում, երգը հայտնվել է Spotify-ի ԱՄՆ-ի թոփ-50 փլեյլիստում և մի քանի iTunes հիթ-շքերթներում։ Երգի հանկարծակի հաջողության շնորհիվ 2019 թվականի հոկտեմբերին այն ավելացվել է Spotify-ի Today's Top Hits փլեյլիստ։ Սակայն, Billboard-ը հայտնել է, որ Զերվասի սթրիմների միայն 28%-ն են գալիս փլեյլիստներից։ Այն գլխավորել է Spotify-ի ամերիկյան երգերի հիթ-շքերթը նոյեմբերի 7-ից 13-ն՝ օրական մեկ միլիոն սթրիմներ հավաքելով և դարձնելով «Roxanne»-ն առաջին երգը, որը թողարկվել է ոչ մի լեյբլի հետ պայմանագիր չունեցող արտիստի կողմից։ Երգի հաջողությունից հետո Արիզոնան պայմանագիր է կնքել Columbia Records լեյբլի հետ։ Սրանով նշվել է Columbia-յի 2019 թվականի երկրորդ խոշոր գործարքը՝ Լիլ Նաս Էքսի հետ պայմանագիր կնքելուց հետո, ով հայտնի է դարձել իր «Old Town Road» հիթով։ Երգի թողարկումից և հաջողությունից հետո, երգիչը մոտ 31 միլիոն լսողներ ունի Spotify-ում՝ 2020 թվականի հունվարի դրությամբ։


== Քննադատների ընդունելություն ==
Billboard-ը նկարագրել է երգը որպես «միանգամից հիշվող ռեփ-փոփ խառնույթ տպավորիչ մուտքով, նվագակցող երգչախմբող և այն բանի մասին, որը ալբոմը լի է կախվածություն առաջացնող մինի հուքերից»։ Քրիս Լամբերտը Ֆորբսից համեմատել է Զերվասի «հարթ, երազկոտ հոսքը» Migos-ի և Post Malone-ի ոճերի հետ։ Էլիաս Լայթը Rolling Stone-ից նշել է, որ երգիչը «սիրում է երգել վանկերով և ավելացնել թեթև դողում վոկալի մեջ» և, որ երգը «հնչում է որպես Post Malone-ի դեմո»։


== Տեսահոլովակ ==
Երգի պաշտոնական տեսահոլովակը, որի ռեժիսորը Նիկոլա Ջանդորան է, թողարկվել է 2020 թվականի փետրվարի 12-ին։ Այն հղում է 90-ականների «Արջամկան օրը» և «Քրեական ընթերցվածք», և 2000-ականների սկզբի «Սպանել Բիլին» և «Առաջին 50 համբույր» ֆիլմերի վրա։


== Իրավունքներ և անձնակազմ ==
Իրավունքները վերցրած են Tidal-ից։

Արիզոնա Զերվաս՝ վոկալիստ, երգահան, տեքստի հեղինակ
Լորեն Լոր՝ երգահան, տեքստի հեղինակ
94Skrt՝ պրոդյուսեր, ձայնագրության ինժեներ
JaeGreen՝ պրոդյուսեր
Մանի Մարոքուին՝ միքսինգ ինժեներ
Քրիս Գեյրինգեր՝ մասթերինգ ինժեներ


== Հիթ-շքերթներ ==


== Հավաստագրումներ ==


== Թողարկման պտամություն ==


== Ծանոթագրություններ ==
Բելսիտո

Բելսիտո (իտալերեն՝ Belsito), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 929 մարդ, բնակչության խտությունը կազմում է 84 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0984։


== Ծանոթագրություններ ==
Սան Լորենսո Սավալ

Սան Լորենսո Սավալ (կատ.՝ Sant Llorenç Savall), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Վալես Օքսիդենտալ շրջանում։ Զբաղեցնումէ 41,19 կմ² մակերես։ Բնակչությունը կազմում է 2402 մարդ (2010 թվական)։


== Ծանոթագրություններ ==


== Արտաքին հղում ==
Պաշտոնական կայք Archived 2012-09-14 at the Wayback Machine. (իսպ.)
Informació de la Generalitat de Catalunya Archived 2008-06-09 at the Wayback Machine. (կատ.)
Informació de l'Institut d'Estadística de Catalunya (կատ.)